Austria va produce vaccinul rusesc Sputnik, dacă autoritățile europene îl aprobă. România face opoziție și nu crede în serul rusesc.
Austria va produce Sputnik, dacă autoritatea sanitară europeană îl aprobă. Pe lângă Rusia, Kazahstanul, India, Coreea de Sud și Brazilia produc Sputnik. Europa e gata să coopereze cu regimul de la Kremlin pentru a produce vaccin.
După Germania, liderul neoficial al Uniunii Europene, şi Austria e gata să producă vaccinul ruşilor. Iar Ungaria l-a trecut prin toate testele şi începe curând vaccinarea. Pentru ca victoria să fie deplină, ruşii l-au umilit la ei acasă pe şeful diplomaţiei europene, spaniolul Josep Borrell. Kremlinul a expulzat trei diplomaţi europeni, chiar în timp ce Borrell lăuda vaccinul rusesc."Vreau să felicit Rusia pentru acest succes. Este o veste bună pentru întreaga omenire, asta înseamnă că vom avea mai multe instrumente pentru a face față pandemiei. Sper ca Agenţia Europeană a Medicamentului să certifice eficienţa acestui vaccin pentru a fi utilizat şi în statele Uniunii Europene", spune Josef Borrell, șeful diplomației europene.România însă nu crede în Sputnik. Cîţu face opoziţie, la fel ca Ursula von der Leyen, şefa Comisiei Europene. Premierul Cîţu insistă că putem produce vaccin la Institutul Cantacuzino.